1. Sissejuhatus  Käesolev dokument "Kliendi korralduse parima täitmise kord" (edaspidi kord) sätestab reeglid, mida SEB on kohustatud järgima oma tava- ja asjatundlike klientide nimel täidetavate või edastatavate  finantsinstrumente puudutavate tehingukorralduste (edasipidi korraldus) puhul. SEB teeb vastavalt korrale kõik mõistlikult võimaliku, et saavutada oma klientide jaoks parim võimalik tulemus. SEB palub tähele panna, et kuigi korras sätestatud reeglid peaksid SEB klientidele andma parima võimaliku tulemuse, ei ole siiski mingit garantiid, et konkreetse tehingu asjaolud võimaldavad selle saavutamist iga üksiku tehingu puhul.